Минзи – Уикипедия
공민지, 孔敏知
Минзи през 2014 година
Минзи, Eромакне или Eроминзи
18 януари 1994 г. (25 г.)
лиричен сопран[1]
The Music Works (2016– ) [2]
2NE1, Flowsik
Минзи в Общомедия
Гонг Мин-джи (на корейски: 공민지; Коригирана романизация на корейския език: Gong Min-ji), по-известна с псевдонима Минзи е южнокорейска певица, танцьорка, хореограф и текстописец. Минзи става известна като член на групата 2NE1, която напуска през 2016. Няколко месеца след напускането на Гонг, 2NE1 обявява разпадането си, а Минзи подписва с The Music Works. През април 2017 дебютира с албума Minzy Work 01. "Uno".
1.1 1994–2016: Ранен живот и 2NE1
1.2 2017– „Sister's Slam Dunk“ и Minzy Work 01. "Uno"
3.1 ТВ шоута
1994–2016: Ранен живот и 2NE1[редактиране | редактиране на кода]
Гонг Мин-джи е родена на 18 януари 1994 г. в Сеул, Южна Корея. Когато е дете се мести Куанджу, където поставя основите си като танцьорка. Тя е от семейство на танцьори – внучка е на Гонг ок-джин, известна корейска народна танцьорка. В Куанджу участва в множество състезания по танци печелейки награди. Видео как танцува по време на състезание е качено в интернет и набирайки популярност е изпратено на YG Entertainment, където е видяно от собственика на компанията Ян Хьон-сок, който се свързва с нея и я кани да се присъедини към агенцията му, когато е само на 13 години. През 2009 напуска училище, за да се концентира върху кариерата си като член на 2NE1.
В началото на 2009, YGE обявява, че ще дебютира група, продуцирана от Теди Пак и Джи-Драгън. 2NE1 се състои от членовете Бом, Дара, Си Ел и Минзи.[3] Четирите момичета официално дебютират с песента „Fire“ през май същата година, когато Минзи е само на 15.[4] През 2010 издават първия си студиен албум, а през следващите години пускат няколко миниалбума затвърждавайки се като една от малкото „лоши“ женски групи в Корея, които изпълняват хип-хоп, електронна музика, реге.[5][6] Последното завръщане, което прави групата е през 2014 със втория си студиен албум „Crush“, който след реализирането си се класира на 61 позиция в Билборд, което тогава е най-високата позиция за албум издаден от корейски артист.[7]
На 5 април 2016, YG Entertainment обявява, че Минзи напуска групата и компанията, след като договорът ѝ е изтекъл, а 2NE1 обявяват разпадането си през ноември.[8][9][10]
2017– „Sister's Slam Dunk“ и Minzy Work 01. "Uno"[редактиране | редактиране на кода]
През май 2016, Минзи подписва договор с компанията Music Works.[2] Малко по-късно агенцията обявява, че Минзи се готви да издаде солов албум като в момента пробва различни стилове и не иска да се ограничава с един. Във връзка с това Music Works казва: „концентрираме се върху първият солов албум на Минзи, който цели да разкрие целият ѝ потенциал“.[11] На 17 януари 2017, представител на телевизията KBS потвърждава, че Гонг ще участва във вторият сезон на шоуто „Sister's Slam Dunk“.[12] Шоуто си има собствена група наречена Unnies, съставена от участничките като Минзи заема позицията на лидер, главен вокалист, водещ танцьор и хореограф. Групата е продуцирана от популярния композитор Ким Хьонг-сок.[13] В началото на март Минзи реализира песента „I Wanted To Love“ (사랑하고 싶었던 거야) към саундтрака на сериала „Бунтовник: Крадецът, който краде народа“.[14]
На 17 април, Минзи издава първия си солов миниалбум Minzy Work 01. "Uno", в който пише по-голяма част от текстовете на песните. Главният сингъл „Ninano“ (니나노) и съпровождащият клип са реализирани през същият ден.[15][16]
Minzy Work 01. "Uno"
Издаден: 17 април 2017
Лейбъл: Music Works и Сони
Класации (най-високи позиции):
• 2 (Billboard World Albums);
• 10 (Южна Корея и Нова Зеландия);
• 21 (Billboard Top Heatseekers)
Продажби: 3,347+ [17]
Сингли: „Ni Na No“
РК [18]
САЩ [19]
„Please Don't Go“ 2009 To Anyone – 6 –
„I Wanted To Love“ (사랑하고 싶었던 거야) 2017 „Бунтовник: Крадецът, който краде народа“ част 4 – – –
„Ni Na No“ (니나노) Minzy Work 01. "Uno" 38,531+ 28 18
ТВ шоута[редактиране | редактиране на кода]
2013 „Star Family Show Mamma Mia“ епизод 23
2017 „Sister's Slam Dunk“ част от екипа в сезон 2
„King of Mask Singer“ епизод 105
↑ Гласът на Минзи
↑ а б Минзи потвърди, че е подписала с The Music Works, лейбъл на Бек Джи-Йонг, Ким Со-хи от Produce 101 и други
↑ „Защо Минзи винаги е била тайното оръжие на 2NE1?“ Статия на Джеф Бенджамин от Fuse
↑ „2NE1 дебютират със сингъла „Fire““. Статия на K-popped
↑ „Защо всеки трябва да слуша „най-лошите дами“ от 2NE1?“ Статия на Джада Уонг от refinery29
↑ „Кончита Вурст обича 2NE1. Благодарение на музиката, поведението или стила?“. Статия на Мишел Топман от Leosigh
↑ „2NE1 поставят нов рекорд за най-продавана група.“ Статия на Джеф Бендамин от Билборд
↑ YGE потвърждава напускането на 2NE1 и компанията
↑ „Кей поп групата 2NE1 става трио след напускането на Минзи“ от Тамар Херман. Статия на Билборд.
↑ 2NE1 официално се разпадат, компанията подновява договорите със Си Ел и Дара от Тамар Херман. Статия на Билборд
↑ „Music Works информира за очаквания солов дебют на Минзи“. Статия на Allkpop
↑ „Минзи е готова да се присъедини към втория сезон на „Sister's Slam Dunk“. Статия на Koreaportal
↑ „Минзи се присъединява към Unnies“. Статия на Kpopmap
↑ „Минзи пее балада за саундтрака на „Бунтовник: Крадецът, който краде народа“. Статия на Soompi
↑ „Минзи обяви първия си солов проект „UNO“: Трак листа, снимки и тийзъри“. Брадли Стерн от Popcrush
↑ „Минзи направи невероятно завръщане с „Ninano““
↑ April album chart. Gaon
съдържание за: Минзи
((ko)) Официален сайт
Минзи във Facebook
Минзи в Twitter
Минзи в Instagram
Взето от „https://bg.wikipedia.org/w/index.php?title=Минзи&oldid=9243231“.